Document ID: 31998R1517

KOMMISSIONENS FORORDNING (EF) Nr. 1517/98 af 15. juli 1998 om ændring af forordning (EØF) nr. 1164/89 om gennemførelsesbestemmelserne for støtte til spindhør og hamp
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 1308/70 af 29. juni 1970 om den fælles markedsordning for hør og hamp (1), senest ændret ved akten vedrørende Østrigs, Finlands og Sveriges tiltrædelse og ved forordning (EF) nr. 3290/94 (2), særlig artikel 4, stk. 5, og
ud fra følgende betragtninger:
I artikel 5, stk. 1, i Kommissionens forordning (EØF) nr. 1164/89 (3), senest ændret ved forordning (EF) nr. 1368/98 (4), er der fastsat en frist for indgivelse af erklæringer om tilsåede arealer, og det er fastsat, at støtten nedsættes, hvis fristen overskrides; støtten bør nedsættes tilsvarende, hvis den frist for indgivelse af ansøgninger om støtte, der er fastsat i artikel 8, stk. 1, i forordning (EØF) nr. 1164/89, overskrides;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -
UDSTEDT FØLGENDE FORORDNING:
Artikel 1
Artikel 8, stk. 1, i forordning (EØF) nr. 1164/89 affattes således:
»1. Producenter af spindhør og/eller hamp indgiver hvert år ansøgninger om støtte senest den 30. november for hør og den 31. december for hamp.
Hvis ansøgninger om støtte indgives senest 25 dage efter fristens udløb, nedsættes støtten i artikel 4 i forordning (EØF) nr. 1308/70 med 1 % for hver arbejdsdag, hvormed fristen overskrides. Der ydes ikke støtte, hvis fristen overskrides med mere end 25 dage.«
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Den anvendes fra den 1. august 1998.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 15. juli 1998.

Labels: 17
19